stanford-oval/wikipedia huggingface dataset:
Brno
Historia

Böömin kuningas Venceslaus I perusti virallisesti kaupungin vuonna 1243, mutta alue on ollut asutettu jo esihistoriallisilta ajoilta. Noin vuonna 1000 Svratkajoen kahluupaikalle syntyi asutusta, jonka nykyisellä paikalla on Brnon vanhakaupunki. Pian tämän jälkeen Přemyslin prinsessat rakennuttivat Břetislavin linnan Petrovin kukkulalle, ja 1200-luvulla Špilberkin linnan rakennustyöt alkoivat. Juhana Luxemburgilaisen ajalla kaupungista tuli tärkeä taiteen ja kaupan keskus, ja kaupunki saavutti Määrin pääkaupungin aseman.
Hussilaissotien aikaan katolinen Brno asettui tukemaan kuningas Sigismund Luxemburgilaista, ja hussilaiset epäonnistuivat toistuvasti yrittäessään valloittaa kaupunkia vuosina 1428 ja 1430. Myöhemmin samalla vuosisadalla Brno kannatti Böömin kuninkaaksi Unkarin kuningas Matias Corvinusta hussilaisen Yrjö Poděbradylaisen sijaan. Myöhemmin 1500-luvulla Brno kääntyi hiljalleen protestantismin suuntaan. Vuonna 1619 se liittyi epäonnistuneeseen kapinaan Habsburgeja vastaan, mutta tätä seuranneessa kolmikymmenvuotisessa sodassa se onnistui puolustautumaan Ruotsia vastaan 1643–45.
Kasvitieteilijä Gregor Mendel tutki 1800-luvulla Brnon augustinolaisessa luostarissa perinnöllisyyttä herneiden ja mehiläisten avulla.
Brno–Wien-rautatien avauduttua vuonna 1839 Brno kehittyi merkittäväksi teollisuuskeskittymäksi ja myöhemmin Tšekkoslovakian perustamisen jälkeen maan toiseksi tärkeimmäksi kaupungiksi Prahan jälkeen.
Arkkitehtuuri

Brnon keskustan keskeisiin rakennuksiin lukeutuu uusgoottilaista rakennustyyliä mukaileva Pietarin ja Paavalin katedraali. Brnossa sijaitsee myös saksalaisarkkitehti Ludwig Mies van der Rohen Tugenthat´in juutalaisperheelle suunnittelemaa Villa Tugendhat, jota pidetään yhtenä 1900-luvun arkkitehtuurin merkkipaaluista; se liitettiin Unescon maailmanperintökohteeksi vuonna 1992.
Koulutus

Brno on vilkas yliopistokaupunki, jossa opiskelee lähes 65 000 opiskelijaa. Julkisia yliopistoja on viisi: Brnon teknillinen yliopisto (1899), Masarykin yliopisto (1919), Mendelin yliopisto (1919), Janáčekin musiikin ja esittävän taiteen akatemia (1947) ja Brnon eläinlääketieteellinen yliopisto.
Urheilu

Brnolla on pitkä historia moottoriurheilusta.  Brnossa sijaitseva Masarykin kilparata avattiin 1930 ja viimeinen muutos on tehty 1987, jonka jälkeen se on toiminut samanlaisena. Siellä järjestetään vuosittain Superbiken maailmanmestaruussarjan osakilpailu sekä European Touring Car Cup osakilpailu.
Brnossa on useita seuroja mitkä pelaavat oman lajinsa Tšekin pääsarjassa. Esimerkiksi FC Zbrojovka Brno (jalkapallo), HC Kometa Brno (jääkiekko), KP Brno (Käsipallo), Brno Alligator (amerikkalainen jalkapallo) sekä RC Dragon Brno ja WC Bystrc (rugby).lähde?
Tšekkiläinen tenniksen pelaaja Lukáš Rosol on kotoisin Brnosta. Hän on voittanut urallaan yhden ATP-turnauksen. Hänen saavutuksiaan on myös Rafael Nadalin voittaminen vuonna 2012.lähde?
Liikenne

Brnon Julkinen liikenne sekä paikallis- että seutuliikenenteestä. Paikallisliikenteen kuuluvat raitiovaunulinjat, johdinautolinjat ja  linja-autolinjat, sekä yölinja-autolinjat. Linjaverkosto on varsin kattava. Raitiovaunuilla on pitkä perinne Brnossa: ne saapuivat katukuvaan jo vuonna 1869, jolloin vaunut liikkuivat hevosten vetäminä. Paikallinen julkisen liikenteen järjestelmä tunnetaan nimellä IDS JMK. Se tarjoaa lähikuntien kanssa yhteisesti sujuvaa joukkoliikennettä.
Rautatieliikenne sai alkunsa 1839, kun ensimmäinen rautatielinja avattiin Brnon ja Wienin välille. Nykyään Brno on erittäin vilkas kansainvälinen junaliikenteen risteys. Sen läpi kulkee päivittäin noin 50 000 matkustajaa ja noin 500 junaa. Nykyinen rautatieasema on vanhentunut ja uusi asemarakennus on ollut suunnitteilla, mutta sen rakentamista on lykätty myöhemmäksi jo lukuisia kertoja.lähde?
Brnosta on merkittävä kansainvälisen tieliikenteen risteyspaikkakunta. Kaupungin eteläosasta löytyy kaksi valtatietä. Niistä D1-tie jatkaa koilliseen Ostravaan ja lännen-luoteen suunnalla Prahaan (tämä länteen vievä osuus on samalla osa eurooppateitä E 50 E 65). Etelään johtava D2-tie (osa E 65:ta) johtaa moottoritienä Wieniin.
Lentoliikenne käyttää Brnossa kahta eri lentokenttää. Suurempi niistä on Brno–Tuřanyn lentoasema. Se on kansainvälinen lentoasema, jonka kautta matkusti yli 749 000 matkustajaa vuonna 2024. Kenttää lentää käyttävät matkustajaliikenteen ohella useat rahtilentokoneet. Toinen lentokentistä on paikallinen, lähinnä harrastusilmailun käyttämä lentokenttä. Sieltä käsinlennetään kuumailmapalloilla ja purjelentokoneilla.
Tatra T3 1589 linjalla 3 Komínissa.
Brno–Tuřanyn lentoaseman matkustajaterminaali.
Aiheesta muualla

Kuvia tai muita tiedostoja aiheesta Brno Wikimedia Commonsissa
Kaupungin viralliset kotisivut
Brnon virallinen matkailuportaali
Brnon Pyhän Pietarin ja Paavalin katedraali.
Brnossa sijaitseva saksalaisarkkitehti Ludwig Mies van der Rohen suunnittelemaa Villa Tugendhatia pidetään yhtenä 1900-luvun arkkitehtuurin merkkipaaluna.
Špilberkin linna
Prätkähiiret

| Prätkähiiret> Biker Mice from Mars |
| --- | --- |

 Prätkähiiret-sarjan tunnus.
Tyyli:  animaatio sci-fi seikkailu toiminta
Kestoaika:  22 minuuttia
Luoja(t):  Rick Ungar
Pääosissa:  Rob Paulsen Dorian Harewood Ian Ziering Leeza Miller McGee William Morgan Sheppard Susan Silo Brad Garrett Suomi: Jape Kantola Kari Tamminen Pertti Laaksonen Christian Lönegren Katja Ståhl Tiina Mattila
Alkuperämaa:   Yhdysvallat
Alkuperäiskieli:  englanti
Verkko:   MTV3  MTV Sub  MTV Juniori
Esitetty:   1. syyskuuta 1993 – 1. helmikuuta 1996
Jaksoja:  65
Tuotanto
Tuottaja(t):  Tom Tataranowicz
Vastaava(t) tuottaja(t):  Rick Ungar Tom Tataranowicz Norman Singer
Ohjaaja(t):  Tom Tataranowicz
Käsikirjoittaja(t):  Bob Forward Greg Johnson Eve Forward Rick Ungar Jess Winfield Pamela Hickey Dennis McCoy Greg Blair Dennis O'Flaherty Bruce Shelly Reed Shelly Julianne Klemm Ben Mattlin Katherine Lawrence Bruce Reid Schaefer Sean C. Derek Robert McFadden Cydne Clark Steve Granat
Tuotantoyhtiö(t):  Brentwood Television Funnies Marvel Productions
Seuraaja:  Prätkähiiret
Aiheesta muualla
Virallinen sivusto
IMDb 
Prätkähiiret (alkuperäiseltä nimeltä Biker Mice from Mars) on yhdysvaltalainen Rick Ungarin luoma 1990-luvulla valmistunut 65-osainen piirrossarja. Piirrossarjan tuotti Brentwood Television Funnies.
Suomessa sarja esitettiin ensimmäisen kerran MTV3-kanavalla vuosina 1994–1996 suomenkielisellä jälkiäänityksellä. Sarjan jälkiäänityksen teki Film & Cartoon Finland.
Suomessa sarja nousi ensimmäisellä esityskerrallaan suureen suosioon ja sen johdosta sitä on toivottu jatkuvasti uusintana 1990-luvulta lähtien. MTV3 aloitti sarjan esittämisen alusta toukokuussa 2007 ja esitti sitä elokuuhun 2007 asti. Uusinnat jatkuivat marraskuussa 2007. Helmikuusta kesäkuuhun 2008 sarja esitettiin kokonaisuudessaan televisiokanava MTV Subilla. Sarja on esitetty kokonaisuudessaan myös C More Juniori-maksukanavalla.
Sarjan suomenkielinen versio muistetaan eritoten hahmojen käyttämästä ajoittain hieman ronskistakin puhetyylistä, jonkalaista ei puhuta nuorille suunnatuissa piirrossarjoissa. Joku hahmoista saattoi myös puhua esimerkiksi stadin slangia tai karjalan murretta. Puheissa mainittiin myös julkisuuden henkilöiden nimiä, kuten Arja Korisevan ja Juha Föhrin.
Vuonna 2006 sarjasta valmistettiin samanniminen 28-osainen spin-off. Vuotta myöhemmin Maximum Entertainment julkaisi Britanniassa sarjan ensimmäisen tuotantokauden DVD:lle. Sittemmin vuonna 2008 Exposure Enertainment julkaisi ensimmäisen tuotantokauden DVD:lle Yhdysvalloissa.
Sarjan synty

Rick Ungar on kertonut saanensa idean Prätkähiiriin vuonna 1990 ollessaan syömässä brunssia vaimonsa kanssa Encinossa, Los Angelesissa. Parkkipaikalle saapui kaksikymmentäviisi Harleyta, joiden kuljettajien hän huomasi olevan juppeja. Kohtaaminen moottoripyöriä ihailevien valkokaulustyöläisten kanssa käynnisti Ungarin luomistyön, josta syntyi konsepti toiselta planeetalta kotoisin olevista prätkillä ajavista hiiristä. Moottoripyörien rooli oli myös keskeinen.
Sarja

Kaikki alkaa siitä, kun kolme marsilaista avaruushiirtä pakenee avaruusaluksellaan Maahan plutolaisia, jotka ovat valloittaneet Mars-planeetan. Avaruusalukseen tulee tekninen vika ja se törmää Chicagon urheilustadionin "tulostauluun". Hiiret huomaavat, että Chicagon kaupunkia on tuhottu. He yrittävät etsiä korjaamoa, jossa korjauttaa moottoripyöriänsä ja löytävät korjaamon, jonka omistaa Santtu-niminen prätkämekaanikko. Lalli Leipäjuuston, plutolaisen konnan, apuri Rasvanahka yrittää ostaa korjaamoa, mihin Santtu ei suostu millään hinnalla. Hiiret ajavat Rasvanahan tiehensä ja ystävystyvät Santun kanssa. Tästä eteenpäin hiiret toimivat yhteistyössä Santun kanssa, tavoitteenaan pysäyttää plutolaisten suunnitelmien eteneminen.
Sarja > Hahmot > Päähenkilöt

Moto (Modo)
Harmaaturkkinen hiiri. Hän menetti kotiplaneetallaan sodassa oikean käsivartensa, jonka tilalla on nyt aseella varustettu metallinen robottikäsi. Silmälappu peittää vasemman silmän ja vasemmasta etuhampaasta puuttuu pieni pala. Pitää muiden Prätkähiirien tavoin kotikaljasta ja nakkisämpylöistä (alkukielisessä sarjassa "kotikalja" on virvoitusjuomaa nimeltä "root beer"). Eräässä jaksossa Leipäjuusto yrittää saada Moton puolelleen tarjoamalla vanhan metallikäden tilalle uudenaikaisemman metallikäden.
Turbo (Throttle)
Vaaleanruskea hiiri, joka yleensä on ryhmän viisain ja älykkäin. Hän menetti kotiplaneetallaan näkönsä, minkä takia hän nykyään näkee vain Rontilta saamia lasejaan tai kypäräänsä käyttäessä. Turbolla on 90-luvun sarjassa Prätkähiirien logo- tatuointi oikeassa olkavarressaan.
Vinski (Vinnie)
Valkoinen hiiri, joka on luonteeltaan ryhmän uhkarohkein ja suostuu mieluiten vaarallisiin tehtäviin. Oikea puoli hänen kasvoistaan on metallisen naamion peitossa johtuen Marsin sodassa tapahtuneesta onnettomuudesta.
Santtu (Charlene "Charley" Davidson)
Pitää Chicagon kaupungissa moottoripyöräkorjaamoa. Hän auttaa Prätkähiiriä muun muassa erilaisten koneiden rakentamisessa. Hän itsekin haluaisi olla "sankari", mutta Prätkähiiret yleensä estävät tämän suojellakseen Santtua.
Lalli Leipäjuusto (Lawrence Limburger)
Plutolainen konna, joka käyttää naamaria Maapallolla imagonsa takia. Yrittää keinolla millä hyvänsä tuhota maapallon kuljettamalla sitä Plutoon. Lähes jokaisessa jaksossa hänen tornirakennuksensa tuhoutuu.
Professori Nuikki (Dr. Karbunkle)
Leipäjuuston hullu tiedemies, joka keksii kaikenlaisia keksintöjä Maan tuhoamiseksi ja Prätkähiirien pysäyttämiseksi.
Rasvanahka (Greasepit)
Leipäjuuston apuri, joka yleensä aina joutuu tekemisiin Prätkähiirten kanssa. Tältä henkilöltä puuttuu muutama ruuvi ja on siis tyhmänpuoleinen. Nimensä mukaisesti Rasvanahka erittää rasvaa.
Mutantti (Fred the Mutant)
Nuikin luoma mutantti.
Teuvo Tahko (Napoleon Brie)
Detroitia hallitseva plutolainen. Pienikokoinen ja silmät keskenään erivärisiä. Hän ja Leipäjuusto ovat vihollisia.
Ylipäällikkö Camembert (Lord Camembert)
Pluton ylipäällikkö.
Sarja > Hahmot > Sivuhenkilöitä

Miihkali (Rimfire) on Moton rohkea ja seikkailunhaluinen siskonpoika, Marsin puolesta taistelijoiden uutta sukupolvea. Hänellä on sama palava halu taisteluun kuin sedällään (tai oikeastaan enollaan) ja edellä mainittu seikkailunhalu saakin hänet usein pulaan, josta joku kokeneempi hänet sitten pelastaa.
Rontti (Stoker) on iäkäs marsilainen sotaveteraani, joka johtaa vapaustaistelijoiden joukkoa ja on opettanut Prätkähiirille näiden taidot. Ikääntyessään alkanut menettää otettaan.
Minni (Carbine) on marsilainen kenraali, joka on Rontin siskontytär. Hänellä on ollut romanttinen suhde Turbon kanssa.
Anni (Harley) on yksi vapaustaistelijoista ja lääkintämies. Anni oli Prätkähiirten ohella ensimmäisiä, joka sai tietää Masin petturuudesta ja joutui tämän vuoksi vangiksi. Prätkähiiret ja Rontti pelastivat Annin, mutta Masilla oli ässä hihassa ja kaappasi tämän käsisiirtimellä mukaansa paetessaan.
Äänirooleissa

Sarjan alkuperäiset äänet.
| 0 | 1 | 2 |
| --- | --- | --- |
|  Rob Paulsen  | … |  Turbo, Mutantti   |
|  Dorian Harewood  | … |  Moto   |
|  Ian Ziering  | … |  Vinski, Tunnelirotta   |
|  Leeza Miller McGee  | … |  Santtu   |
|  William Morgan Sheppard  | … |  Lalli Leipäjuusto   |
|  Susan Silo  | … |  Nuikki   |
|  Brad Garrett  | … |  Rasvanahka   |
|  Jeff Bennett  | … |  Camembert   |
|  Peter Strauss  | … |  Rontti   |
|  Luke Perry  | … |  Teuvo Tahko   |
|  Stu Rosen  | … |  Monttupomo   |
|  Jess Harnell  | … |  Katku Löyhkä, Sädesilmä   |
|  Leah Remini  | … |  Minni   |
|  Kath Soucie  | … |  Anni   |
|  Jason Priestley  | … |  Jaska   |
|  Julian Sands  | … |  Sir Lancelot   |
|  Simon Templeman  | … |  Sir Mordred   |
|  Efrem Zimbalist Jr.  | … |  Kuningas Artturi   |
|  Mark Hamill  | … |  Suurjännite   |
|  Brian Austin Green  | … |  Miihkali   |
|  Malcolm McDowell  | … |  Stilton   |
|  Jerry Houser  | … |  Konnakorppi   |
|  Riki Rachtman  | … |  Hevi-Hemmo   |
|  David Warner  | … |  Jäänmurtaja   |
Äänirooleissa > Suomenkielisissä äänirooleissa

Listassa on vain osa hahmoista.
| 0 | 1 | 2 |
| --- | --- | --- |
|  Kari Tamminen  | … |  Turbo, Rasvanahka, Tunnelirotta, Suurjännite, Vapisuttaja,  Stilton, Rontti (3. jaksoa),  Ylipäällikkö Camembert, Käry Löyhkälä, Terminaattori    |
|  Christian Lönegren  | … |  Moto, Professori Nuikki, Mutantti, Masi, Katku Löyhkälä, Teuvo Tahko   |
|  Pepe Laaksonen  | … |  Vinski, Leipäjuusto, Sädesilmä, Monttupomo, Severi Sumutorvi, Sinihome,  Jylppy, Miihkali   |
|  Katja Ståhl  | … |  Santtu (1. kausi ja 2. kauden jaksot 1–10, jakso 13), Valkohome, Tintti, Kivikasvo, Minni   |
|  Jape Kantola  | … |  Rasvanahka, Mutantti, Ylipäällikkö Camembert, Terminaattori (1. kauden jaksoissa 1–2 ja 2. kauden jaksoissa 7-10, jakso 13) Rantarosvo pomo, Galaxin tuomari   |
|  Tiina Mattila  | … |  Santtu (2. kauden jaksot 11-12, 14-39 ja 3. kausi), Minni, Anni, Wilma varaani   |
Kymmentä ensimmäistä jaksoa lukuun ottamatta suomenkielisestä käännöksestä vastasi Christian Lönegren.
Musiikkialbumi

Sarjasta julkaistiin yksi albumi vuonna 1993 Biker Mice from Mars. Levyn laulajana oli Jeff Scott Soto ja sävellyksestä vastasi sarjaankin musiikit säveltänyt Will Anderson. Levyllä on yhteensä kymmenen kappaletta, joiden sanoituksia oli tekemässä myös sarjan luonut Rick Ungar ja ohjaaja Tom Tataranowicz.
Videopeli

Sarjan pohjalta on julkaistiin yksi videopeli Biker Mice from Mars, joka ilmestyi vuonna 1994 Konamin julkaisemana. Peli on kuvattu isometrisestä näkökulmasta ja siinä kilpaillaan kuudella eri hahmolla, joilla kullakin on omat vahvuudet ja heikkoudet. Vihollisista peliin oli otettu mukaan Leipäjuusto, Nuikki ja Rasvanahka. Myös Mutantti esiintyy pelissä muun muassa välianimaationa. Samoin Santtu, joka omalla korjaamollaan myy ja asentaa uusia varusteita, osia ja aseita pelin kulkuneuvoihin.
Elokuva

Vuoden 2006 sarjaan perustuva animaatioelokuva on työn alla Tom Tataranowiczin perustamalla Gang of Seven Animation studiolla.
Alkuperäiseen Prätkähiiret sarjaan perustuva elokuva oikeilla näyttelijöillä oli suunniteilla vuodeksi 1995, mutta peruuntui tuntemattomista syistä.
Lelufiguurit

Sarjan hahmoista valmistettiin 1990-luvulla runsas määrä lelufiguureja.
Seuraavat hahmot päätyivät lelufiguureiksi:
Moto, Turbo ja Vinski
Santtu
Lalli Leipäjuusto
Rasvanahka
Nuikki
Miihkali
Teuvo Tahko
Sädesilmä Sähikäinen
Suurjännite
Päähahmoista Motosta, Turbosta ja Vinskistä valmistettiin myös useista eri variaatioita (esimerkiksi urheilija sekä vapaustaistelija -aiheisia lelufiguureja). Prätkähiirien moottoripyörät päätyivät myös lelufiguureiksi, sekä Rasvanahan kulkuneuvo. Micro Machines tuotti Prätkähiiri kolmikon lisäksi figuureja Santusta, Rasvanahasta, Sädesilmä Sähikäisestä, sekä Rasvanahan käytössä olleesta säiliörekasta ja plutolaisesta kaivurista.
Jaksoluettelo

Jaksot ovat alkuperäisessä numerojärjestyksessä. Osa jaksoista on esitetty Suomessa eri järjestyksessä.
Jaksoluettelo > Ensimmäinen tuotantokausi

Listassa näkyy Suomen esityspäivämääristä ainoastaan ne, jotka on esitetty MTV3-kanavalla.
| Jakso | Suomenkielinen nimi | Englanninkielinen nimi | Esitetty USA:ssa | Esitetty Suomessa | Uusinta Suomessa | 2>  uusinta Suomessa |
| --- | --- | --- | --- | --- | --- | --- |
| 1. | Hanat auki! | Rock and Ride | 18.09.1993 | 03.12.1994 | 14.07.1995 | 06.05.2007 |
| 2. | Juustokuninkaan katkuinen valtakunta, osa 1 | The Reeking Reign of the Head Cheese, Part 1 | 25.09.1993 | 10.12.1994 | 17.07.1995 | 13.05.2007 |
| 3. | Juustokuninkaan katkuinen valtakunta, osa 2 | The Reeking Reign of the Head Cheese, Part 2 | 02.10.1993 | 17.12.1994 | 18.07.1995 | 20.05.2007 |
| 4. | Haiseva kaupunki | We Don't Need No Stinkin' City | 09.10.1993 | 25.02.1995 | 19.07.1995 | 27.05.2007 |
| 5. | Hiiri ja hänen prätkänsä | A Mouse and His Motorcycle | 16.10.1993 | 04.03.1995 | 20.07.1995 | 03.06.2007 |
| 6. | Ystävyys koetuksella | Test of Friendship | 23.10.1993 | 11.03.1995 | 21.07.1995 | 22.06.2007 Sub Juniori |
| 7. | Naamioitu prätkämimmi | The Masked Motorcyclist | 30.10.1993 | 18.03.1995 | 24.07.1995 | 10.06.2007 |
| 8. | Kaivoksen konnat | The Pits | 06.11.1993 | 25.03.1995 | 25.07.1995 | 17.06.2007 |
| 9. | Katukorpit | Road Ravens | 13.11.1993 | 01.04.1995 | 26.07.1995 | 24.06.2007 |
| 10. | Homekorvat hyppii silmille | A Scent, a Memory, a Far Distant Cheese | 20.11.1993 | 08.04.1995 | 27.07.1995 | 01.07.2007 |
| 11. | Terässormi | Steelfinger | 27.11.1993 | 15.04.1995 | 28.07.1995 | 08.07.2007 |
| 12. | Jäätävä vyöhyke | Chill Zone | 22.01.1994 | 22.04.1995 | 31.07.1995 | 15.07.2007 |
| 13. | Hevi-Hemmo | Hard Rock | 29.01.1994 | 29.04.1995 | 01.08.1995 | 22.07.2007 |
Jaksoluettelo > Kolmas tuotantokausi

| Jakso | Suomenkielinen nimi | Englanninkielinen nimi | Esitetty USA:ssa | Esitetty Suomessa | Uusinta Suomessa |
| --- | --- | --- | --- | --- | --- |
| 53. | Pyöreän pöydän prätkäritarit, osa 1 | Biker Knights Of The Round Table, Part 1 | 23.09.1995 |  | 05.08.1996 |
| 54. | Pyöreän pöydän prätkäritarit, osa 2 | Biker Knights Of The Round Table, Part 2 | 30.09.1995 |  | 06.08.1996 |
| 55. | Virtuaaliepätodellisuus | Virtual Unreality | 07.10.1995 |  | 08.08.1996 |
| 56. | Monttu auki | Pitfall | 14.10.1995 |  | 07.08.1996 |
| 57. | Kuvernööriehdokkaat kilpasilla / Matodieetti | Diet Of Worms | 21.10.1995 | 11.06.1996 |  |
| 58. | Ollako vaiko eikö olla? | Rocketh And Rideth | 04.11.1995 |  |  |
| 59. | Mitä useampi Lalli, sitä sekavampi juusto | Too Many Limburgers Spoil The Cheese | 11.11.1995 | 12.06.1996 |  |
| 60. | Iske asvalttia, Jaska / Vielä kerran Lalli! | Hit The Road, Jack | 18.11.1995 |  | 26.08.1996 |
| 61. | Vieraita Marsista | Caveat Mentor | 25.11.1995 | 10.06.1996 |  |
| 62. | Minne yksikään hiiri ei ole ennen mennyt | Where No Mouse Has Gone Before | 03.01.1996 | 07.06.1996 |  |
| 63. | Olipa kerran Marsissa, osa 1 | Once Upon A Time On Mars, Part 1 | 10.02.1996 | 13.06.1996 | 21.08.1996 |
| 64. | Olipa kerran Marsissa, osa 2 | Once Upon A Time On Mars, Part 2 | 17.02.1996 | 14.06.1996 | 22.08.1996 |
| 65. | Olipa kerran Marsissa, osa 3 | Once Upon A Time On Mars, Part 3 | 24.02.1996 | 17.06.1996 | 23.08.1996 |
Suomessa ilmestyneet julkaisut > VHS-julkaisut

Prätkähiiret: Hanat auki!
Prätkähiiret: Juustokuninkaan katkuinen valtakunta
Prätkähiiret: Hiiri ja hänen prätkänsä
Prätkähiiret: Hevi-Hemmo
Prätkähiiret: Terässormi
| Hanat auki! | Juustokuninkaan katkuinen valtakunta | Hiiri ja hänen prätkänsä | Hevi-Hemmo |
| --- | --- | --- | --- |
Suomessa ilmestyneet julkaisut > DVD-julkaisut

1. tuotantokausi
Suomessa ilmestyneet julkaisut > Hanat auki!

Sisältää jaksot
Hanat auki
Haiseva kaupunki
Suomessa ilmestyneet julkaisut > Prätkähiiret – Juustokuninkaan katkuinen valtakunta

Sisältää jaksot
Juustokuninkaan katkuinen valtakunta, osa 1
Juustokuninkaan katkuinen valtakunta, osa 2
Suomessa ilmestyneet julkaisut > Prätkähiiret – Hiiri ja hänen prätkänsä

Sisältää jaksot
Hiiri ja hänen prätkänsä
Ystävyys koetuksella
Suomessa ilmestyneet julkaisut > Prätkähiiret klassikko 1: Inkvisitio

Sisältää jaksot
Inkvisitio
Vuoden kelmi
Minä, Rasvanahka
Suomessa ilmestyneet julkaisut > Prätkähiiret klassikko 2: Lepakkohiiret

Sisältää jaksot
Juustometsurit
Hikkori tikkori, proffa
Lepakkohiiret
| Prätkähiiret – Hanat auki! | Juustokuninkaan katkuinen valtakunta | Hiiri ja hänen prätkänsä | Prätkähiiret klassikko 1: Inkvisitio | Prätkähiiret klassikko 2: Lepakkohiiret |
| --- | --- | --- | --- | --- |
Aiheesta muualla

Wikisitaateissa on kokoelma sitaatteja aiheesta .
Official Website of the Biker Mice From Mars (englanniksi)
Unofficial Biker Mice from Mars (englanniksi)
BMFM06
Hauskoja Prätkähiirien heittoja
Prätkähiiret
| --- | --- |
Sankarihahmot:  Turbo  Vinski  Moto  Santtu  Rontti  Minni  Miihkali  Anni 
Pääviholliset:  Lalli Leipäjuusto  Professori Nuikki  Rasvanahka  Mutantti  Monttupomo  Ylipäällikkö Camembert  Teuvo Tahko  Rami Palkki  Kattinaattori  Hannibal T. Karvapallo  Tohtori Katinkoski 
TV-sarjat:  Prätkähiiret (1993–1996)  1. tuotantokausi  2. tuotantokausi  3. tuotantokausi  Prätkähiiret (2006–2007)  1. tuotantokausi 
Sarjakuvat: Biker Mice from Mars
Videopelit:  Biker Mice From Mars (1994)  Biker Mice From Mars (2006) 
Muuta: Luettelo hahmoista
1990-luvun Prätkähiiret jaksossa Hanat Auki.
Turbo.
Leopoldo Sumaylo Tumulak

Bishop Leopoldo S. Tumulak

Leopoldo Sumaylo Tumulak (29. marraskuuta 1944 Santander, Cebu – 17. kesäkuuta 2017 San Juan, Metro Manila) oli filippiiniläinen roomalaiskatolinen piispa. Hänet vihittiin papiksi Cebun arkkihiippakuntaan 30. maaliskuuta 1971 ja nimitettiin sen vihkipiispaksi sekä Lesvin titulaaripiispaksi 12. tammikuuta 1987. Piispaksi vihkiminen seurasi 16. maaliskuuta. Pääkonsekraattorina toimi Ricardo Jamin Vidal, jota avustivat Manuel S. Salvador ja Angel N. Lagdameo.
Tumulak sai 28. marraskuuta 1992 nimityksen Tagbilaranin piispaksi ja 15. tammikuuta 2005 maansa sotilaspiispaksi.
Claude

Claude (lausutaan \klod\) on alkujaan ranskalainen, 1500-luvulta lähtien myös englanninkielisissä maissa käytetty henkilönnimi, joka esiintyy sekä miehen että naisen etunimenä, jonkin verran myös sukunimenä. Nimi on ranskalainen muoto latinalaisesta nimestä Claudius, joka merkitsee ontuvaa., sekä sen naispuolisesta vastineesta Claudia.
Suomessa nimi Claude on Digi- ja väestötietoviraston tietojen mukaan annettu vuoden 2019 loppuun mennessä 308 miehelle ja noin 50 naiselle.
Tunnettuja Claude-nimisiä, Claude sukunimenä

Albert Claude (1899–1983), belgialainen biologi, Nobelin lääketieteen palkinnon saaja
Fabien Claude (s. 1994), ranskalainen ampumahiihtäjä
Tunnettuja Claude-nimisiä, Claude etunimenä > Naisia

Claude (Ranska) (1499–1524), Bretagnen ruhtinatar ja Ranskan kuningatar, kuningas Frans I:n puoliso
Claude Bouix (s. 1946), ranskalainen pikajuoksija ja pituushyppääjä
Claude Jade (1948–2006), ranskalainen näyttelijä
Claude Pompidou (1912–2007), Ranskan presidentti Georges Pompidoun puoliso
Claude Vignon, oik. Noémie Rouvier (1832–1888), ranskalainen kirjailija ja kuvanveistäjä
Kuvitteellisia henkilöitä

Claude, hummeri Peggle -pelissä
Claude, hahmo eräissä Grand Theft Auto -sarjan peleissä
Claude Frollo, arkkidiakoni Victor Hugon romaanissa Pariisin Notre-Dame
Claude taiteilijanimenä

Claude, Ilari Peltola (1966−1996), suomalainen rocklaulaja ja sanoittaja
Nimen muita merkityksiä

Reine Claude, luumulajike
Afrikankääpiöhaukka

| Afrikankääpiöhaukka |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Jalohaukkalinnut Falconiformes
Heimo::  Jalohaukat Falconidae
Suku::  Kääpiöhaukat Polihierax
Laji::  semitorquatus
Kaksiosainen nimi
 Polihierax semitorquatus  Smith, 1836 

Katso myös
   Afrikankääpiöhaukka Wikispeciesissä   Afrikankääpiöhaukka Commonsissa 
Infobox OKNimi-testi OKIUCN-testi OK: 
Afrikankääpiöhaukka (Polihierax semitorquatus) on Afrikassa elävä pienikokoinen jalohaukkalaji.